Source: http://kereszteny.mandiner.hu/cikk/20160628_karteritest_itelt_meg_magyarorszagi_kisegyhazaknak_a_strasbourgi_emberi_jogi_birosag
Timestamp: 2018-10-21 13:25:47
Document Index: 4983998

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság\n']

Kártérítést ítélt meg magyarországi kisegyházaknak a strasbourgi bíróság | Mandiner.keresztény
Az új egyházjogi törvénnyel kapcsolatban korábban megállapított jogsértések miatt kártérítést ítélt meg magyarországi kisegyházaknak a strasbourgi székhelyű Emberi Jogok Európai Bírósága kedden.
A bíróság közleménye emlékeztet arra, hogy az új egyházügyi törvény szabályozása miatt annak idején kilenc Magyarországon bejegyzett kisegyház indított keresetet. A strasbourgi bíróság már 2014-ben kimondott ítéletében megállapította, hogy a magyar szabályozás sérti az európai emberi jogi egyezmény 9. cikkelyét – amely a gondolat-, lelkiismereti és vallásszabadság kérdéskörét szabályozza –, valamint az egyezmény 11. cikkelyében, a gyülekezés és egyesülés szabadságával foglalkozóban foglaltakat.
Kevésbé drasztikus eszközök
Miután az Alkotmánybíróság megállapította, hogy a törvény egyes rendelkezései alkotmányellenesek – például az, hogy csak a bejegyzett egyházak jogosultak a személyi jövedelemadó egy százalékára –, új jogszabályt fogadtak el 2013-ban. Az új szabályozás szerint az olyan vallási közösségek, mint a felperesek, ismét egyháznak nevezhetik magukat, azonban a Parlamenttől kérelmezniük kell elismert egyházként való regisztrációjukat, amennyiben a korábbi kedvezményes elbánásban szeretnének részesülni, így a pénzügyi támogatásokhoz ismét hozzá kívánnak jutni.
Tavalyelőtti ítéletében a strasbourgi testület megállapította: „A bíróság elismeri a magyar kormány legitim aggodalmait azzal a problémával összefüggésben, hogy Magyarországon korábban nagy számú egyház volt bejegyezve, amelyek közül néhány visszaélt az állami támogatással, de valódi vallási tevékenységet nem folytatott. Mindazonáltal a kormány nem bizonyította, hogy a vélt problémát ne lehetne kevésbé drasztikus eszközökkel megoldani, például igazságszolgáltatási ellenőrzéssel vagy a bizonyítottan visszaélő egyházak feloszlatásával.”
Ők kapnak kártérítést
MTI Kártérítést ítélt meg magyarországi kisegyházaknak a strasbourgi emberi jogi bíróság
szólásszabadság, Alkotmánybíróság, egyház, vallás, Strasbourg, keresztény, kártérítés, zsidóság, vallásszabadság, egyházügyi törvény, EJEB, judaizmus, buddhisták, kisegyházak.
A bejegyzés trackback címe: http://kereszteny.mandiner.hu/trackback/23252